**Datum: 15.04.2024.** **SAOPŠTENJE ZA MEDIJE**

**Donacija kompanije m:tel za veću sigurnost osnovaca u Mrkonjić Gradu**

Kompanija m:tel donirala je Osnovnoj školi „Petar Kočić“ u Mrkonjić Gradu televizor koji će služiti za potrebe video-nadzora, u cilju poboljšanja sigurnosnih uslova u ovoj obrazovnoj ustanovi.

U okviru društveno odgovornog djelovanja, m:tel nastoji pomoći obrazovnim ustanovama na različite načine.

„Pitanje sigurnosti, naročito naših najmlađih, izuzetno je važno za nas kao telekom operatera. Zato ovom donacijom dajemo svoj doprinos stvaranju sigurnijeg okruženja u obrazovanim institucijama. Jednako nam je važna i sigurnost u online prostoru, što nam je fokus društveno odgovorne kampanje ’Ne zatvarajmo oči! Zaštitimo djecu na internetu’ koju realizujemo u partnerstvu sa Unicefom u BiH i Plavim telefonom“, poručili su iz m:tel-a.

Kao što će nastaviti sa velikim društveno odgovornim projektima i aktivnostima, kompanija m:tel ostaće siguran oslonac i podrška lokalnim zajednicama.

Ključne riječi: mtel, društvena odgovornost, donacija, TV, osnovna škola  
Izvor fotografije: Mtel